

**Disgrifiad Swydd:** **Swyddog Ymchwil**

|  |  |
| --- | --- |
| **Coleg/Ysgol:** | Y Gyfadran Gwyddoniaeth a Pheirianneg |
| **Teitl y Swydd:** | Swyddog Ymchwil |
| **Adran/Pwnc:** | Daearyddiaeth |
| **Cyflog:** | Gradd 8: £39,335 i £45,413 y flwyddyn (pro rata) |
| **Oriau gwaith:** | 50% CALl – 2.5 diwrnod yr wythnos |
| **Contract:** | Rôl am gyfnod penodol o chwe mis yw hon. Fodd bynnag, yn amodol ar drafodaeth, gallai fod modd cynnig y swydd ar sail amser llawn, am dri mis, neu am nifer llai o ddiwrnodau'r wythnos, dros 10 mis. |
| **Lleoliad:** | Bydd deiliad y swydd hon yn gweithio ar Gampws Singleton yn nghanolfan allgymorth Cosmos (Adeilad Margam). |

|  |  |
| --- | --- |
| **Rhagarweiniad** | Er mwyn cyflawni ei huchelgais cynaliadwy o fod yn un o'r 30 o brifysgolion gorau, mae angen ar Brifysgol Abertawe weithlu â'r sgiliau amrywiol angenrheidiol i sicrhau ei bod yn gallu cyflawni rhagoriaeth mewn ymchwil, addysgu, dysgu a phrofiad ehangach y myfyrwyr; ac i fod yn bwerdy ar gyfer economi'r rhanbarth ac yn rhyngwladol. |
| **Gwybodaeth gefndirol** | Gwahoddir ymgeiswyr i gyflwyno cais am rôl Swyddog Ymchwil yn y Gyfadran Gwyddoniaeth a Pheirianneg, i weithio ar y prosiect allgymorth S4 (Cynllun Gwyddoniaeth i Ysgolion Prifysgol Abertawe) <https://s4science.co.uk/>).  Bydd y Swyddog Ymchwil yn gweithio'n annibynnol i gynhyrchu cyfres o adroddiadau a phapurau ymchwil a fydd yn sylfaen i amcanion lledaenu i'w cyflawni ar gyfer Gwerthusiad Carfan Hydredol (LCE) o gyfranogwyr mewn [rhaglen allgymorth STEM](https://s4science.co.uk/) ar y campws. Mae'r LCE wedi cael ei gynnal ac mae'r drafftiau o'r adroddiadau a'r papurau wedi'u cwblhau. Bydd y Swyddog Ymchwil yn cwblhau dadansoddiad llawn o'r LCE ac yn cyhoeddi'r adroddiadau a'r papurau.  Bydd angen arbenigedd wrth ddefnyddio SPSS a NVivo i gwblhau'r dadansoddiad. Mae PhD mewn Daearyddiaeth Ddynol neu ddisgyblaeth berthnasol yn y gwyddorau cymdeithasol yn ddymunol, ac mae profiad o ymchwil i ehangu mynediad at addysg a chynwysoldeb STEM yn ofynnol.  Rydym yn chwilio am ymchwilydd ôl-ddoethurol â chymwysterau addas ym maes daearyddiaeth ddynol i gyflawni gwaith tymor byr yn dadansoddi data gwerthuso’r rhaglen S4. Cafodd data'r LCE ei gasglu gan fyfyrwyr ysgolion uwchradd (o ardaloedd o anfantais gymdeithasol ac economaidd yn ne Cymru) ar ôl iddynt gymryd rhan mewn rhaglen ymyrraeth wyddonol ar gampws prifysgol. Cyflwynodd S4 leoliadau gwyddoniaeth ac addysg uwch i fyfyrwyr a gwerthusodd yr effaith a gafwyd ar eu syniadau am wyddoniaeth, gyrfaoedd yn y dyfodol, mynediad at addysg uwch a'u huchelgeisiau. Cafodd y rhaglen ei chynnal o safbwynt damcaniaethol eang 'Cyfalaf Gwyddoniaeth'.  Bydd y Swyddog Ymchwil yn sicrhau bod nodau strategol y prosiect yn cael eu gwireddu drwy set benodol o amcanion i'w cyflawni. *'Prosiect sbrint'* yw hwn sy'n cynnwys amcanion rheolaidd, unigol, i'w cyflawni dros gyfnod byr o amser. Bydd y Swyddog Ymchwil yn gweithio'n agos gyda'r Academyddion Arweiniol i wireddu gweledigaeth a rennir y prosiect. |
| **Prif Ddiben y Swydd** | Bydd y Swyddog Ymchwil yn gweithio'n annibynnol i gynhyrchu cyfres o adroddiadau a phapurau ymchwil a fydd yn sylfaen i amcanion lledaenu i'w cyflawni ar gyfer Gwerthusiad Carfan Hydredol (LCE) o gyfranogwyr mewn [rhaglen allgymorth STEM](https://s4science.co.uk/) ar y campws. Mae'r LCE wedi cael ei gynnal ac mae’r drafftiau o'r adroddiadau a'r papurau wedi'u cwblhau. Bydd y Swyddog Ymchwil yn cwblhau dadansoddiad llawn o'r LCE ac yn cyhoeddi'r adroddiadau a'r papurau. Bydd angen arbenigedd wrth ddefnyddio SPSS a NVivo i gwblhau'r dadansoddiad. Cyfrannu'n rhagweithiol at ymchwil ac ymgymryd ag ymchwil, gan gynnwys dadansoddi data a chyflwyno canlyniadau, dangos rhywfaint o annibyniaeth wrth bennu ffocws a chyfeiriad yr ymchwil.   1. Llunio adroddiadau a phapurau sy'n disgrifio canlyniadau ymchwil yr LCE, boed yn gyfrinachol neu i'w cyhoeddi. Disgwylir i'r sawl a benodir fynd ati i ysgrifennu a chyhoeddi papurau ymchwil, yn enwedig y rhai hynny sydd i'w cyhoeddi mewn cyfnodolion a adolygir gan gymheiriaid (e.e. rhyngwladol) neu gyhoeddiadau cymharol, yn rhan arferol o'i rôl. 2. Disgwylir i'r sawl a benodir feddu ar hunangymhelliant a gallu defnyddio ei fenter i ddewis ffyrdd addas o fynd i'r afael â heriau, gan geisio arweiniad yn ôl yr angen. 3. Disgwylir i'r sawl a benodir ddefnyddio creadigrwydd i ddadansoddi a dehongli data ymchwil a llunio casgliadau ar sail y canlyniadau. 4. Disgwylir i'r sawl a benodir ryngweithio'n gadarnhaol ac yn broffesiynol â chydweithredwyr a phartneriaid eraill yn y Brifysgol a'r tu hwnt, ym myd diwydiant/y llywodraeth ac yn y byd academaidd. 5. Disgwylir i'r sawl a benodir gyfrannu'n rhagweithiol at ddatblygu ceisiadau am gyllid allanol i gefnogi ei waith ei hun, gwaith eraill a'r Gyfadran a'r sefydliad yn gyffredinol. Disgwylir i'r sawl a benodir fynd ati i ysgrifennu ceisiadau o'r fath, neu gyfrannu at eu hysgrifennu, a hynny'n rhan arferol o'i waith. 6. Disgwylir i'r sawl a benodir gyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol. 7. Disgwylir i'r sawl a benodir fod yn ymwybodol o ddatblygiadau yn y maes o safbwynt technegol a phenodol a'r maes pwnc ehangach a'r goblygiadau ar gyfer y byd academaidd. 8. Ar gais, disgwylir i'r sawl a benodir weithredu fel cynrychiolydd neu aelod o bwyllgorau pan fo gofyn, gan ddefnyddio'r cyfle i ehangu ei brofiad proffesiynol ei hun. 9. Disgwylir i'r sawl a benodir ddangos tystiolaeth o ddatblygiad proffesiynol personol, gan nodi anghenion datblygu drwy gyfeirio at y Fframwaith Datblygu Ymchwilwyr Vitae, yn enwedig o ran y cyfnod prawf, adolygu perfformiad a chymryd rhan mewn digwyddiadau hyfforddiant. 10. Disgwylir i'r sawl a benodir gynnal a gwella cysylltiadau â'r sefydliadau proffesiynol a chyrff cysylltiedig eraill. 11. Disgwylir i'r sawl a benodir ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion sefydliadau addysg uwch a'r Cynghorau Ymchwil.  Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith. |
| **Dyletswyddau Cyffredinol** | 1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol. 2. Hyrwyddo cydraddoldeb ac amrywiaeth mewn arferion gwaith a chynnal cysylltiadau gwaith cadarnhaol. 3. Arwain wrth wella perfformiad iechyd a diogelwch yn barhaus drwy ddealltwriaeth dda o'r proffil risg a thrwy ddatblygu diwylliant cadarnhaol o ran iechyd a diogelwch. 4. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd. 5. Unrhyw ddyletswyddau eraill y gellir eu disgwyl o fewn diffiniad y radd yn unol â chyfarwyddyd Pennaeth y Coleg/Adran neu gynrychiolydd a enwebwyd. 6. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. |
| **Manyleb Person** | **Meini Prawf Hanfodol**   * Cymhwyster ôl-raddedig mewn pwnc gwyddor gymdeithasol neu ddaearyddiaeth ddynol addas neu gymhwyster cyfwerth. * Tystiolaeth o ysgrifennu a chyhoeddi papurau ymchwil, yn enwedig ar gyfer cyfnodolion a adolygir gan gymheiriaid, a chyfrannu at y gwaith hwn. * Tystiolaeth o'r gallu i gynllunio gwaith ymchwil ac ysgrifennu neu gyfrannu at ysgrifennu ceisiadau am gyllid ymchwil allanol. * Y gallu i ddangos annibyniaeth sylweddol o ran ffocws a chyfeiriad mewn ymchwil – penderfynu 'beth, pam, pryd a chyda phwy' i fwrw ymlaen â'r gwaith. * Ymrwymiad i ddatblygiad proffesiynol parhaus   **Meini Prawf Dymunol:**   * PhD mewn pwnc gwyddor gymdeithasol neu ddaearyddiaeth ddynol addas neu gymhwyster cyfwerth. * Y gallu i gyfathrebu yn Gymraeg. * Parodrwydd i deithio i gwrdd â chleientiaid a rhanddeiliaid eraill mewn lleoliadau gwahanol yng Nghymru. |
| **Gwybodaeth Ychwanegol** | Ymholiadau anffurfiol: at sylw'r Athro Mary Gagen – [m.h.gagen@abertawe.ac.uk](mailto:m.h.gagen@swansea.ac.uk), Dr Will Bryan – [w.a.bryan@abertawe.ac.uk](mailto:w.a.bryan@swansea.ac.uk) neu Dr Elizabeth A Gagen (Prifysgol Aberystwyth) - [elg26@aber.ac.uk](mailto:elg26@aber.ac.uk) |

  